Jandarmii gorjeni au intervenit pentru îndepărtarea unui șarpe semnalat în scara unui bloc de locuințe pe strada Republicii din municipiul Târgu Jiu.
În urma unui apel la numărul de urgență 112, o persoană a solicitat sprijin pentru îndepărtarea unui șarpe care a intrat în scara blocului.
„În urma primirii apelului, un echipaj de jandarmerie a ajuns imediat la fața locului și a reușit să prindă șarpele de 70- 80 cm lungime, utilizând un dispozitiv specific. Ulterior, acesta a fost eliberat în mediu natural.
Recomandăm în astfel de situații să se solicite sprijinul autoritatilor prin numărul de urgenţă 112”, conform IJJ Gorj.